《景骨城驿中夜雨》
金朝·庞铸

画角边城莫，孤舂野水秋。一川霜树老，万叶雨声愁。

自古谁青眼，劳生只白头。何时问渔父，容我一扁舟。

作者简介：辽东人，字才卿，号默翁。章宗明昌五年进士。仕有声。南渡后，累迁户部侍郎。博学能文，工诗，造语奇健，又善画山水禽鸟，为一时名士。后坐事出为东平副职，改京兆路转运使卒。